Lakşmi Mittal

Lakşmi Mittal Nivas ( ) — hind iş adamı, "Mittal" qrupunun təsisçisi və sahibi, dünyanın ən böyük polad şirkəti "Arcelor Mittal"ın   ortaqlarından biri. 2008-ci ildə, "Forbs"un fikrincə dünyada var-dövlətinə görə dördüncü yer   (45 milyard ABŞ dolları) ona məxsusdur. 2009-cu ildə, "Forbs"a istinadən, onun kapitalı 20,7 milyarda qədər azalıb. Ona məxsus "Ispat" adlı şirkət dünyanın, demək olar ki, bütün bölgələrində fəaliyyət göstərib. Atası cənab Mittal ilk şirkəti Hindistanda qurmuş, lakin hökumətlə yaşanan problemlər üzündən satmağa məcbur olmuşdu. 30 il müddətində Lakşmi Mittal Meksika, Kanada, Almaniya, Qazaxıstan və digər ölkələrdə şirkətləri satın alaraq kapitalını artırmışdır. 2003-cü ildə  şirkətin adı "Mittal Steel Group" olaraq dəyişdirilmiş və şirkət Hollandiyaya, baş ofis isə Londona köçürülmüşdür. Ailə şirkətində onun oğlu Aditya atasının yolunu davam etdirir. Lakşmi Mittal Hindistan və dünyanın bir çox yerində elm, səhiyyə, idman, ətraf mühit sahəsində xeyriyyəçilik fəaliyyəti göstərir. 

 İstinadlar 

 Xarici keçidlər 

Kateqoriya:Kəlkətə Universitetinin məzunları